बांसवाड़ा| मुख्यमंत्रीजल स्वावलंबन अभियान चलाने के लिए बांसवाड़ा जिले की डिटेल प्रोजेक्ट रिपोर्ट को सरकार द्वारा खारिज करने के बाद सोमवार को इस अभियान से जुड़े सभी इंजीनियरों ने दो घंटे तक जिला परिषद के सभागार में मीटिंग कर नई रिपोर्ट बनाने पर मंथन किया।
हालांकि एक बैठक ओर हाेगी, इसके बाद ही नई डीपीआर का प्रजेंटेशन 5 जनवरी को विभाग के उच्चाधिकारियों के समक्ष जयपुर में किया जाएगा।
साेमवार को हुई बैठक में पिछले दिनों जयपुर में हुई मीटिंग की जानकारी देते हुए उसमें जो भी संशोधन के आदेश और कमियां रही थी, उसके बारे में बताया गया। इसके बाद सभी इंजीनियरों से कहा गया है कि दो दिन में सुधार करें ताकि नई डीपीआर या पुरानी डीपीआर में ही संशोधन किया जा सके। सीईओ चाहिल ने बताया कि कमियों को लेकर चर्चा की है, सुधार करने के बाद दुबारा पेश की जाएगी। गौरतलब है कि इसके पहले जयपुर में बांसवाड़ा की डीपीआर को खारिज कर दिया गया था। साथ ही 4 जनवरी तक का समय दिया और 5 जनवरी को दुबारा बुलाया गया था।
जिला परिषद सभागार में आयोजित बैठक में इंजीनियरों ने दिए अपने-अपने सुझाव।
hin_Deva hin_Deva hin_Deva hin_Deva